
На основу члана 7. Правилника о начину вођења Посебног бирачког списка („Службени лист РС“, бр. 61/2018), а поводом расписаних избора за чланове националних савета националних мањина, који ће се одржати 13. новембра 2022. године, Одељење за општу управу и заједничке послове Општинске управе општине Рума,

О Б А В Е Ш Т А В А
грађане општине Рума

ИЗЛАЖЕ СЕ на увид грађанима Општине Рума Посебан бирачки списак за Општину Рума, почев од 6. септембра 2022. године. Увид у Посебан бирачки списак грађани могу извршити непосредно у Одељењу за општу управу и заједничке послове (Орловићева бр. 5, канцеларија бр. 20), као и у свим месним канцеларијама сваког радног дана од 7 до 15 часова. Грађани увид могу вршити и на званичној интернет страници Министарства за људска и мањинска права и друштвени дијалог https://upit.posebanbirackispisak.gov.rs/ уношењем података о ЈМБГ. Захтев за упис, брисање, промену, исправку података грађани подносе у згради општине Орловићева бр. 5 или у месној канцеларији по месту пребивалишта, односно боравишта за интерно расељена лица најкасније до 28. октобра 2022. године.

Право на увид у посебан бирачки списак има сваки припадник националне мањине у циљу провере личних података уписаних у посебан бирачки списак у општинској, односно градској управи у којој припадник националне мањине има пребивалиште, односно боравиште за интерно расељена лица, у складу са законом који уређује заштиту података о личности.

Oвлашћени представници подносилаца потврђених изборних листа имају право увида у посебан бирачки списак, као и увида у службену документацију на основу које орган надлежан за вођење посебног бирачког списка врши упис, брисање, измене, допуне или исправке бирачког списка, у складу са законом.

Након закључења бирачког списка 28. октобра 2022. године грађани захтеве за упис и промену података подносе надлежном Министарству, преко Општинске управе Рума најкасније 72 часа пре дана одржавања избора, односно до 9. новембра 2022. године. Захтеви се подносе у згради Општинске управе у Орловићевој улици бр. 5, канцеларија бр. 20.

Све додатне информације грађани могу добити позивом на број 433-910, 433-911, 433-912, 433-913, локал 114, 069721155, као и путем мејла birackispisak@ruma.rs.

